open-index/open-wikipedia-markdown huggingface dataset:
Kwabena Twum-Nuamah

Ba da dua **Kwabena Twum-Nuamah** nɛ yʋʋm tusir nɛ kɔbiswai nɛ pisyɔpɔi nɛ anii la yiiga nwadig la dadisim pii nɛ ayɔpɔi daar (17 yʋʋmpaal nwadig 1978). O anɛ Ghana pɔlitis nwɛ'ɛd ka lɛn an medical doctor. O anɛ Ma'asim tiig na'adɔɔg la nid ka lɛn an incumbent Member of Parliament n tis Berekum East. Onɛ lɛn an kʋkdaan n tis wadmaanib yir kpɛɛm banɛ gɔsid nimma'asim yɛla la ka lɛn an Finance Committee nid yinnɛ yaas.

## O pinilʋg nɛ o sakur kɛn yɛla.
Ba da dua Kwabena Twum-Nuamah bɛnɛ Berekum Ghana nwa ni yʋʋm tusir nɛ kɔbiswai nɛ pisyɔpɔi nɛ anii (1978). O da kɛŋɛ Kwame Nkrumah University of Science and Technology, ani ka o da di'e Bachelor of Science in Human Biology kasɛta gbaʋŋ yʋma tusa ayi' la ni kɛŋ paae yʋma tusa ayi' nɛ atan' la ni (2000-2003) nɛ Commonwealth Executive Masters in Business Administration (CEMBA), general management lin yi yʋʋm tusa ayi' nɛ awai la ni kɛŋ paae yʋʋm tusa ayi' nɛ pii nɛ ayi' la ni ka len an MSc Public Health lin yi yʋʋm tusa ayi' nɛ pii nɛ yinnɛ ti paae yʋʋm tusa ayi' nɛ pii nɛ ayi' la ni.

## Pɔlitis
Kwabena twum-Nuamah anɛ kʋkdaan tis Parliament Select Committee of the 7th Parliament of the 4th Republic bɛ Ghana. O da anɛ wabig naadɔɔg la nid lin yi hali yʋʋm tusa ayi nɛ piinɛ atan la ni. O da zieni tis parliament yʋʋm tusa ayi nɛ piinɛ tan la ni parliament vɔɔtug linɛ bɛ Berekum West constituency linɛ ka ba da nan maalidi paalimin la. O da lɛn di o kʋk bɛ Ghanaian parliamentary vɔɔtug la ni yʋʋm tusa ayi nɛ piinɛ ayobʋ la ni. O mɛ anɛ niŋ kanɛ ka ba gaŋ ye o an Parliamentary Committee ligidi gɔsigʋn.

## Mɛŋ bɛllim
Twum-Nuamah mɔr pʋa nɛ biisa atan. O anɛ Kristo nid(Methodist).

## Gbanvɛɛnsa
Kwabre East Constituency

**Kwabre East Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. Francisca Oteng-Mensah an wadmaan nananna tis constituency la. O da zienɛ Wabʋg Naadɔɔg nɔba zug ka di. 

## Gbanvɛɛnsa
Kusaasi Dɔlisid Si'em Maani ba Pian'ad Sɔpin

## Kusaasi dɔl si'em naamidi ba pian'ad
Pianuk naamʋg niŋid siem ka ba pianad kal paasid/ nɔbʋgid. Buudi bɛdigʋ ni, pianapaalisi kpɛnɛd. Buudkanɛ pʋ siak ye li die pianapaala pʋ nɔbʋgʋda. Ala ka pianad naamʋg an yɛlkpan hali tis kusaas la.

Kusaas mɔr suoya kɔnɔb kɔnɔb banɛ ka ba dɔlisid naamid pianapaala paasid pianakʋda banɛ pʋm bɛ ka li sʋŋid ka buudi la nɔbigid. Suobanɛ ka kusaas dɔlisidi maam pianad anɛ dine bɛ gbinin nwa;

## A nɔk pianakʋda laas taaba.
Kusaas mɔr a nɔk pianakʋda laas taaba ka li lieb pianapaal. Nwɛnɛ di yʋʋr la pʋn an siem la, kusaas tune nɔk pianabanɛ pʋn dɛŋim bɛ naam pianapaala ka di paasi ba pianad pʋʋgin. Pianaban yaa

laas taaba, ba lɛn kae pianad ayi yaasa, ba yʋʋn anɛ pianaʋk yinne kanɛ zieni tis siel. Ba tituunli nwa:

Daam + bin →danbin

Zug + sʋŋ → zusʋŋ

Biig + bɛɛd → bibɛɛd

Gbin + bɛda → gbimbɛda

Nua + bin → nɔbin

## Pianakʋda ayisi bas bɛɛ buoe bas.
Linɛ paas anɛ Kusaas lɛm mɔr suosia maan pianapaala ka ti buoni di ye pianakʋda ayisi bas bɛɛ buoe bas. Suokaŋa ni, kusaas ɛɛnti nɔk pianakʋda banɛ pʋn dɛŋim bɛ yis/ buoe pianad la sieba bas ka nyaal ka di lieb pianapaal ka ba mɔr sɔnsid ka gbane di gbin. Ba tituunli anɛ pianabanɛ digi gbinin nwa;

Winaam → Win

zaŋguom→guom

tintan→tan

tambinisʋg →binisʋg

Naadawan → dawan

## A buoli tak
Yaasa, kusaas lɛm mɔr a buoli tak ka di an suor ka ba dɔl maan pianapaala. Kpɛla, ba ɛɛnti nɔk pianʋk yinne buoli tak ka di lieb pianapaal n paasi ba pianakʋda banɛ pʋm bɛ la pʋʋgʋn. Ba tituunli anɛ

Tɔɔtɔ

naana

fieb fieb

laari laar

gaa gaa

## Pianapɛmisa
Suor yinne kanɛ ka kusaas lɛm dɔl maan pianapaala anɛ pianapɛmisa. Buudi wʋsa pianad yaa nɔbʋgid, pianapɛmisa paasi di pʋʋgʋn. Buudkanɛ pʋ siak ye di pɛɛŋ pianadi yi buudsieba sananɛ kʋ nyaŋi nɔbʋgɛ. Alazug kusaas pɛmisi pianadnam la sieba ka nan kpɛm pɛmisidi paasid ka ba pianad la nɔbugidi paasid. Pianapɛmisa tituunli anɛ;

kɔɔtʋ

banki

zaŋ

## Sier
Di giŋa Di giŋa anɛ ye, kusaas mɔr suoya bɛdigʋ naamid pianapaala paasidi ba pianad pʋʋgin ka di sʋŋŋid ka buudi la nɔbʋgid, ka pianad mɛ pʋ pasigidi baa. Suoban sieba anɛ ba nɔkid pianakʋda laasid taaba ka li liebid pianapaal, ba lɛn nɔkid pianakʋda ayisid bɛɛ buoe bas ka di liebid pianapaal, kusaas mɛ tune buol pianʋk yinne tak ka di lieb pianapaal, ka naar an ye ba pɛmisid pianad buudsieba ni paasidi ba pianadin.

Suobama nɛ sieba ka kusaas dɔli maan pianapaala paasid ba pianad.

## Gbanvɛɛnsa
Kwaku Afriyie

**Kwaku Afriyie** anɛ Ghana pɔlitis nwɛɛd, o anɛ kpaad ka an Wabυg Naadɔɔg nid. Onɛ da an Minista tis Ghana Western Region sυυlυm la lin da yi yυυma tusa ayi nɛ pii nɛ ayɔpɔi n ti paae yυυm tusa ayi nɛ pii nɛ nii la ni. ka ti Ghana Gɔmina Nana Addo Danquah Akuffo-Addo da gaŋ o ka wadmaanib banɛ bɛ wadmaanib yir la wυsa da siaki tis o.

## O vυm pinilυg nɛ sakur yɛla
Ba dua Kwaku Afriyie nɛ Burnya nyaaŋ nwaris ayɔpɔi la li daba ayɔpɔi daar yυυm tυsir nɛ kɔbiswai nɛ piisnu nɛ anaasi la ni. O da keŋ sakur naae University of Ghana mɔr kasɛta gbaυŋ linɛ an MB CBH n zamisi linɛ an laafi bɛɛ nimmaasim yɛla ka lɛn tɔlisi keŋ Tulane University linɛ bɛ New Orleans, U.S.  la die kasɛta gbaυŋ linɛ an Master of Public Health. O da Ghana du'atanam banɛ tυm laarisυg tυυma la ni.   

## Gbanvɛɛnsa
Kwadjo Asante

**Oboafo Kwadjo Asante** (born June 21, 1977) anɛ Gaana pɔlitiks nwɛɛd nɛ onɛ kpiisid. O anɛ wadmaan tis Suhum sʋʋlim.

## On siniŋ siem
Ba da dua Oboafo nɛ yʋʋm tusir, kɔbiswai nɛpisyɔpɔi nɛ ayɔpɔi la nwadisi ayuobʋ la dabpisi nɛ yinne daar (June 21, 1977). O yinɛ Akropong Akuapem n bɛ Eastern Region sʋʋlim, Ghana.

## O sakur yɛla
Oboafo mɔr bachelor in education degree in Science (Chemistry), diploma in science education, a Post Graduate Diploma in Business Analytics (PGDBA) nɛ Master of Business Administration (Finance).

## Tʋʋma
Oboafo Kwadjo anɛ kpɛɛm titaar (managing director) tis Kay and Moby Company Limited.

## Pɔlitiks
Yʋʋm tusa ayi nɛ pisi (2020) ka o da zien wabʋg naadɔɔg la (NPP) nɔba zugʋ nya Suhum bɛ Eastern Region sʋʋlim, Ghana. O da di kʋk la yʋʋm tusa ayi nɛ pisi (2020) Gaana gil vɔɔtʋg la. O da paas laaskanɛ gɔsid fuud dim yɛla la (Defence and Interior Committee) wadmaanib yin la. 

## O mɛŋ bɛlim
Oboafo anɛ Kristo biig.

## Gbanvɛɛnsa
Kwadwo Nyanpon Aboagye

**Kwadwo Nyanpon Aboagye** anɛ Gaanapɔlitiks nwɛɛd ka paas Wadmaanib yikanɛ paasi ayɔpɔi Gaana Republic kanɛ paasi annaasi la ni tis Biakoye Constituency bɛ Oti Region la sʋʋlim dim. O anɛ Maasim tiig Naadɔɔg la, National Democratic Congress. Yʋʋm tusa ayi nɛ pisi nɛ ay la Nwadisa anaasi la ni (April 2022), o da kɛya ka ba maal nini ɔɔnlʋg nɛ tiebʋg zaalim tis Biakoye sʋʋlim dim zaalim.

## On siniŋ siem nɛ o sakur yɛla
Aboagye yinɛ Apesokubi. O mɔr B.S.C in Civil Engineering yi Kwame Nkrumah University of Science and Technology, corporate governance kasɛtta gbaʋŋ yi GIMPA. O lɛn paas Ghana Institute of Engineers nɛ Civil Institution of Engineers bɛ U.K la.

## Gbanvɛɛnsa
Kwaku Agyenim-Boateng

**Kwaku Agyenim-Boateng** (ba da du'a o nɛ 1 sapal nwadig 1972) anɛ Ghana pɔlitis nwɛɛd ka an wadmaani paas Wadmaanib yikanɛ paasi ayɔpɔi la Ghana republickanɛ paas anaasi la ni tis Berekum West constituency bɛ Brong-Ahafo Region la Wabʋg Naadɔɔg, nɔba zug.

## O sakur yɛla
O da maali o Bachelor of Science degree in Planning kasɛta gbaʋŋ yit Kwame Nkrumah University of Science and Technology ni yʋʋm tusir nɛ kɔbiswai nɛ piswai nɛ ayɔpɔi la ni (1997). Ka maali o Mastɛs of Science in Public Policy and Management kasɛta gbaʋŋ yit University of London yʋʋm tusa ayi' nɛ anii la ni (2008). O lɛn mɔr wada kasɛta gbaʋŋ yit Anglia Ruskin University, bɛ UK la yʋʋm tusa ayi' nɛ anaasi ni (2004) nɛ L.L.B. (GIMPA) yʋʋm tusa ayi' nɛ pii nɛ anaasi (2014).

## On siiŋ siem
Ba da dʋa Boatengnɛ nɛ yʋʋm tusir nɛ kɔbiswai nɛ pisyɔpɔi nɛ ayi' Nwadispiinɛ yinne yiiga daar (1 sapal nwadig 1972), tenkanɛ yʋʋri an Jinijini bɛ Bono Region dinɛ an Brong Ahafo Region sʋ'ʋlʋm .

## Pɔlitis nwɛ'ɛb yɛla
Boateng anɛ Wabʋg Naadɔɔg (NPP) nid. Yiiga ka ba vɔɔti tis o yʋʋm tusa ayi' nɛ awai yʋʋmpaal Nwadig la ni (yʋʋmpaal nwadig 2009) la, onɛ da di yʋʋm tusa ayi' nɛ anii (2008) Ghana dim wʋsa vɔɔtʋg la. Ba da lɛn vɔɔt gaŋ o yaas ka o paas wadmaanib yikanɛ paasi ayuobʋ (6th) nɛ ayɔpɔi la (7th). O da diya nɛ vɔɔt pisnu nɛ ayuobʋ dual pistan' nɛ atan' ka kɔbʋg pʋʋgin ka li an 56.33% vɔɔt la wʋsa pʋʋgin yʋʋm tusa ayi' nɛ pii nɛ ayuobʋ (2016) Ghana wʋsa vɔɔtʋg la nyaaŋ. O da lɛn di yʋʋm tusa ayi' nɛ pisi (2020) Ghana wʋsa vɔɔtʋg la nɛ vɔɔt tusa pii nɛ yinne nɛ kɔbisyi nɛ pisnaasi nɛ anu (11,245) ka li an pisnaasi nɛ ayɔpɔi kɔbʋg pʋʋgin (47%), ka NDC nid Dickson Kyere-Duah paam vɔɔt tusa piiga nɛ kɔbisyi nɛ piswai nɛ ayuobʋ (10,296) ka li an pisnaasi nɛ atan' kɔbʋg pʋʋgin (43%) ka Derrick Obeng Mensah onɛ zi'e o nyadi la mɛ mɔr vɔɔt kal tusa ayi nɛ kɔbistan' nɛ piswai nɛ anu (2,395) ka li an piiga kɔbʋg pʋʋgin (10%). O anɛ Deputy Minista kʋdʋg tis Railways Development.

## Laasbanɛ ni ka o tʋm
O paasnɛ laaskanɛ gɔsid Employment, Social Welfare and State Enterprises Committee nɛ Poverty Reduction Strategy Committee.

## Tʋʋma
Boateng da anɛ development planner nɛ Legal Service Consultant din yi yʋʋm tusir nɛ kɔbiswai nɛ piswai nɛ anii (1998) ti paae yʋʋm tusa ayi' nɛ anii la ni (2008).

## Mɛŋ bɛlim
Boateng anɛ Kristo biig.

## Tʋʋmsʋma sʋŋir yɛla
Yʋʋm tusa ayi' nɛ pisi la li Yʋʋmpaal Nwadig la ni (yʋʋmpaal nwadig 2020), o da yɔɔg puaduas dɔɔg ka ba pinil tʋʋma ka lɛn nɔk nimmaasim tʋʋma laadi tis Nkyekyemamu Health Center bɛ Berekum West District la. O da tisi ba Sibiti gat ban piiga (hospital beds) nɛ machine banɛ ka ba mɔri nɔkir nidib tɛbisim la nɛ kʋkʋs nɛ television nɛ banɛ bɛ wʋsa n tis Amankwokwa Community-based Health Planning and Services.

## Gbanvɛɛnsa
Kwaku Ampratwum-Sarpong

**Kwaku Ampratwum-Sarpong** anɛ Ghana nid onɛ an Politis nwɛ'ɛd ka an Wadmaannib yir linɛ paas ayɔpɔi la nid nɛ Ghana republic kanɛ aan anaasi la nɛ Wadmaannib yir linɛ paas anii la nɛ Ghana republic linɛ aan anaasi la. O zi'enɛ tis Mampong Constituency linɛ bɛ Ashanti Region la, wabʋg paati (NPP).Nannana o anɛ Minista nya'andɔli tis Minista onɛ gɔsid Tenzʋna yɛla nɛ onɛ sʋ'ʋŋid ye Tenzʋna Maal Nɔɔryinne la (Deputy Minister tit Foreign Affairs nɛ Regional Integration).

## O Vʋm Bɛllim Nɛ Sakur Ken yɛla
Kwaku Ampratwum-Sarpong, ba da du'a o nɛ Yʋʋmpaal Nwadig la daba anii daar 8 yʋʋm tusir nɛ kɔbiswai nɛ pisnu na anii 1958, ka yit Mampong teŋkanɛ bɛ, Ashanti Region sʋ'ʋlʋm la. O mɔri Diploma kasɛta gbauŋ tis Housing Management yit University of Westminster, London.

O da lɛn keŋ university of Ghana n zamisi di'e B.A.(Hons) digirii kasɛta gbaʋŋ. O mɛ da lɛn dɛŋi paam kpɛʋŋ kasɛta gbaʋŋ yit Graduate School of Governance nɛ Leadership Accra, Ghana.

Ampratwum-Sarpong lɛn anɛ kpɛɛm Yinne tis Charted Institute of Housing nɛ Institute of Directors linɛ bɛ United Kingdom la.

## Politis nwɛ'ɛb yɛla (Na'am Nyi'ab)
O anɛ Nwabʋg paati la nid (NPP) nɛ wadmaanib yir nidi tis Mampong constituency la. O da di Mampong wadmaan kʋk la yʋʋm tusa ayi' nɛ pii nɛ ayuobʋ vɔɔdʋg la. O da mɔri vɔɔt kanl tus pistan' na ayuobʋ nɛ kɔbisnu nɛ pistan' nɛ ayi' nidib ban tusa pisnaasi nɛ pisnii nɛ anu la pʋʋgin.

Mohammed Kojo Aboasu Onɛ an NDC nid Rebecca Otum onɛ an PPP nid nɛ Osei Kofi Edward Adepa onɛ an UFP nid la nɛ Ahmed Ibrahim Saleh onɛ PNC nid la nɛ Christopher Adansi Bona onɛ an CPP nid nɛ Richmond Akuoko onɛ an GCPP paati nid banɛ da li'ad na'am la.

O da lɛn di ya'as yʋʋm 2020 vɔɔdʋg la ni tis Mampong sʋ'ʋlʋm la.

## Committee Nam
O anɛ Trade, Industry nɛ Tourism Committee nid nɛ Special Budget Committee nid.

## O Bɛoʋg Tʋʋma
Kwaku Ampratwum-Sarpong da anɛ Deputy High Commissioner tis Ghana's Foreign Affairs Minister la lin yi yʋʋm 2006 ti paae yʋʋm 2009 ka lɛn an Executive Director tis Ghana-India Business Network, Accra. O anɛ Vice Chairman tis Foreign Affairs Committee la wadmaanib yit la ni. Yiiga ka o kpɛn' Politis nwɛ'ɛb la, Ampratwum-Sarpong da anɛ Divisional Service Manager bɛ Hanover Hackney Ltd ni, UK lin yi yʋʋm 2002 ti paae yʋʋm 2005. Lin yi yʋʋm 1991 ti  paae yʋʋm 2002 la London Brough of Hackney sʋ'ʋlim, UK, o da lɛn anɛ divisional service manager. Lin yi yʋʋm 1990 ti paae yʋʋm 1991 o da anɛ senior administration officer bɛ London Brough of Lambert, UK.

## O Mɛŋ Vʋm Bɛlim
O mɔr pu'a nɛ biis atan'. Kwaku Ampratwum-Sarpong anɛ Yesu Pʋ'ʋsʋm nid.O nɔŋi zimi gban'ab nɛ Bɔɔl nwɛ'ɛb nɛ karʋŋ nɛ yʋʋma kɛlisʋg.

## Gbamvɛɛnsa
Kwaku Asante-Boateng

**Kwaku Asante-Boateng** (Ba da du'a o nɛ 27 vaala nwadig 1961) anɛ Ghana Pɔlitis nwɛ'ɛd ka paas seventh Parliament nid of the Fourth Republic la ni, zi'eni tis Asante-Akim South Constituency bɛ Ashanti Region linɛ an Wabʋg paati la.

## O Vʋm Bɛllim nɛ Sakur Ken
Ba da du'a Asante-Boateng nɛ 27 vaala nwadig la 1961n bɛ Bompata sʋ'ʋlim, Asante Akim, Ghana. Asante-Boateng da mɔri Bachelor of science digirii land economy ni yit Kwame Nkrumah University of Science and Technology la. O da lɛn mɔr Project Planning and management kasɛta gbaʋŋ n yit GIMPA. O da mɔr MBA kasɛta gbaʋŋ n yit University of Ghana, Legon. O da kena lieb Wadman Ghana wada sakurin la. O da mɔr Diploma in Licensed surveyor kasɛta gbaʋŋ linɛ an Ghana Institute of Survey la.

## Bɛoʋg Tʋʋma
Asante-Boateng da anɛ Lɔya ka an CEO kanɛ gɔsid Property Solution Models nɛ Real Concept R. Limited Accra wʋsa. O da anɛ Assistant Valuer bɛ Land valuation division la lin yi yʋʋm tusir nɛ kɔbiswai nɛ pisnii nɛ awai ti paae yʋʋm tusir nɛ kɔbiswai nɛ piswai nɛ yinne la ni. O da lieb EST officer tis Assistant manager of state insurance company of Ghana lin yi yʋʋm tusir nɛ kɔbiswai nɛ piswai nɛ yinne la ti paae yʋʋm tusa ayi' la ni. O da anɛ project nɛ estate manager bɛ Unilever Ghana Limited lin yi yʋʋm tusa ayi' ti paae yʋʋm tusa ayi' nɛ anaasi la ni. O da kena an kpɛɛm tita'ar kanɛ gɔsid private real estate company la yʋʋm tusa ayi' nɛ anaasi la ni.

## Pɔlitis nwɛ'ɛb yɛla
Asante-Boateng da anɛ majority nid Yinne 6th Parliament of the 4th republic of Ghana la. Ba da gaŋ o ka o paas Tʋʋma nɛ Ya kpɛɛmnam la ni. O anɛ wabʋg na'adɔɔg la nid ka an wadmaanib yir nid n tis Asante Akim South Constituency kʋk la. Nananna, o anɛ kpɛɛm kanɛ gɔsid Railway Development la nya'andɔl .

## Committee Nam
Asante-Boateng anɛ Subsidiary Legislation Committee nid nɛ Government Assurance Committee nid ka an Employment nɛ Social Welfare nɛ State Enterprise Committee nid.

## Mɛŋ Bɛllim
Kwaku Asante-Boateng anɛ Yesu pʋ'ʋsʋm nid ka ken Assemblies of God Pʋ'ʋsʋm la. O mɔr Pu'a nɛ biis anaasi.

## Gbamvɛɛnsa

Ninsaal
Kwakye Darfour

**Eric Kwakye Darfour** anɛ Ghana pɔlitis nwɛɛd ka paas Wabʋg Naadɔɔg, New Patriotic Party dinɛ bɛ Ghana la nidib ni. Onɛ an Eastern Regional minista tis Ghana. Zugraan Nana Addo Danquah Akuffo-Addo da gaŋ o yʋʋm tusa ayi' nɛ piinɛ ayɔpɔi yʋʋmpaal nwadig la ni (yʋʋmpaal nwadig 2017) ka Wadmaanib da siak ka tisi o suor yʋʋm tusa ayi' nɛ pii nɛ ayɔpɔi nwadisa ayi' la ni (fʋlʋnfʋk nwadig 2017).

## On siiŋ siem nɛ o sakur yɛla
Ba da dʋa o nɛ yʋʋm tusir nɛ kɔbiswai nɛ pisnu nɛ ayɔpɔi nwadisa awai la dabpisi nɛ awai daar (29th selʋŋ nwadig, 1957) bɛ Achimota Accra sʋ'ʋlʋm . O da pinili o basic education nɛ Obo Government School kanɛ bɛ Obo Kwahu la, o mɛŋ teŋin. On da keŋɛ o middle school naae la, o da keŋ St. John Grammar School nɛ Ofori Panin Senior High maali kanɛ aan o 'O" Level nɛ 'A' Level nwɛnnɛ Sakuya la yʋda dɔl taaba siem la.

Yʋʋm tusir nɛ kɔbiswai nɛ pisnii nɛ yinne, (1981) la ni, Kwakye Darfour da keŋ University of Dakar linɛ bɛ Senegal la n maali o higher diploma in French ka din nya'aŋ ka o paam BA (HONS) in French nɛ Linguistics yit University of Ghana, Legon.

## Pɔlitis nwɛ'ɛb yɛla
Ba da vɔɔt gaŋ o yʋʋm tusa ayi' nɛ pii nɛ ayi' kanɛ da an (2012) Ghana wʋsa vɔɔtʋg la ka lɛn vɔɔti tis o yaas yʋʋm tusa ayi' nɛ pii nɛ ayɔpɔi la ni (2017). o da mɔri vɔɔt kal pisyɔpɔi nɛ atan dual pisnaasi nɛ anii pʋdigir kɔbʋg pʋʋgin (73.48%) yit vɔɔt la wʋsa ni yʋʋm tusa ayi nɛ piinɛ ayuobʋ kanɛ da an (2016) Ghana wʋsa vɔɔtʋgin la.

## Gbanvɛɛnsa
Kwame Asafu Adjei

**Kwame Asafu-Adjei** Anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi la Ghana Republic linɛ paas anaasi n tis Nsuta-Kwamang-Beposo linɛ bɛ Ashanti Region sʋʋlʋm la, o anɛ Wabʋg Naadɔɔg nid.

## O vʋm pinilʋg nɛ o sakur yɛla
Ba da dua Adjei nɛ nwadis piiga la dabisim piiga yʋʋm tusir nɛ kɔbigiswai nɛ pisnu (1950) la ni bɛ teŋ kanɛ yʋʋri buon ye Nsuta linɛ bɛ Ashanti Region sʋʋlʋm la. O da maali o Mastɛs zamisʋg digirii linɛ an kuob nɛ gʋ'ʋl tʋʋma yɛla la bɛ Tennessee State University, linɛ bɛ Nashville, USA la yʋʋm 1980 la ni.

## Tʋʋma
O da tʋmnɛ an D.E.C tis Asafaco Consult Company Limited linɛ bɛ Ankara la. O da paas banɛ digin wada nam nɛ gbanasa nɛ banɛ gɔsid ka kat saria gɔsid sɔ tʋʋma an siem la darɛta nyaandɔl. Onɛ mɛ da an kʋkdaan n tis kpɛɛm banɛ gɔsid Livestock Planning  kpɛɛmnam MOFA la.

## Pɔlitis nwɛ'ɛb
Ba da vɔɔt gaŋ o ka o an wadmaan n paas wadmaanib yir linɛ paas ayuobʋ la Ghana Republic linɛ paas anaasi la nwadig yinne la daba ayɔpɔi daar yʋʋm 2013 on da zien yʋʋm 2012 vɔɔt la ni ka di la .Ba da lɛn vɔɔt ka o di paas wadmaanib yir linɛ paas ayɔpɔi Ghana Republic linɛ paas anaasi la nwadig yinne la daba ayɔpɔi daar yʋʋm 2017 on da zien yʋʋm 2016 vɔɔt la ni ka di la kɔbʋg pʋʋgin o da mɔri 51.03%. O anɛ wadmaan kʋdʋg n tis Nsuta-Kwamang-Beposo sʋʋlʋm la.Yʋʋm 2017 ni, onɛ da an kʋkdaan n tis diib nɛ Kuob nɛ Kooko tʋʋma yɛla la .

## Vʋm bɛllim
O anɛ Kristo biig ka di pua mɔr biis atan.

## Gbanvɛɛnsa
Kwame Dzudzorli Gakpey

**Kwame Dzudzorli Gakpey** anɛ Ghana pɔlitiks nwɛɛd. O anɛ Wadmaani tis Keta constituency bɛ Volta Region sʋʋlim, Ghana

## On siniŋ siem nɛ o sakur yɛla
Gakpey naae o Basic Education Certificate Examination (BECE) nɛ yʋʋm tusir, kɔbiswai nɛ piswai (1990) nɛ o Senior School Certificate Examination (SSCE) yʋʋm tusir, kɔbiswai nɛ piswai nɛ atan (1993). O da maali o diploma in shipping and export management yʋʋm tusir kɔbiswai nɛ piswai nɛ anii la ni (1998) ka maali o post graduate diploma in marketing yʋʋm tusa ayi nɛ atan la ni (2003). O da tɔlisi keŋ maal nimmaasim zamisʋgnam kɔnɔb konɔb o secondary education la nyaaŋ ka di kɛ ka o paam Health Social Sciences for Research, Leadership in strategic Health management, Malaria planning and management and Parasitic disease management kasɛtta gbana yʋʋm tusa ayi nɛ anaasi (2004) nɛ yʋʋm tusa ayi nɛ ayuobʋ (2016) sʋʋgʋn. O lɛm mɔr degree in public health.

## Pɔlitiks
Yʋʋm tusa ayi Nwadis piinɛ ayi la ni (December 2020), Gakpey da zien Keta constituency sʋʋlim kʋk la yʋʋm tusa ayi nɛ pisi (2020) Ghana wʋsa vɔɔtʋg la National Democratic Congress nɔba zug. Nɛ da yinɛ onɛ pʋn zini kʋk la zug la, Richard Quashigah onɛ paas Wadmaanib piinɛ yinne banɛ da gbane ye ba kʋ lɛn nya yaasɛ. O da di kʋk la nɛ vɔɔt pisyɔpɔi nɛ ayi duaal yinne kɔbiga pʋʋgin (72.1%). o da zien Food, Agriculture and Cocoa Affairs Committee nɛ Holding Offices of Profit Committee Wadmaanib yin la. Yʋʋm tusa ayi nɛpisi nɛ ayi la Yʋʋmpaal Nwadig la nii (January 2022), o da maal laasʋgʋ tis pʋasada nɛ dasam o sʋʋlim la ni.

O anɛ onɛ ka faandib da faaen o. Yiiga da naamnɛ yʋʋm tusa ayi nɛ pisi Nwadis piinɛ ayi la ni (December 2020) ka dinɛ paasi ayi anɛ yʋʋm tusa ayi nɛ pisi nɛ yinne yʋʋmpaal Nwadig la (January 2021). Ka o tɛnɛs ye ba gbane ka di ka diigirɛ. Nidib atan ka ba da gbane o yiiga faanb la ni yʋʋm tusa ayi nɛ pisi Nwadis piinɛ ayi la ni (December 2020). 

## Gbanvɛɛnsa
Kwame Governs Agbodza

**Kwame Governs Agbodza** anɛ Ghana pɔlitis nwɛɛd ka paas Gaana Wadmaanib yikanɛ paasi ayɔpɔi la Ghana Republic kanɛ paasi anaasi la ni. O anɛ wadmaani tis Adaklu sʋʋlim n bɛ Volta Region la. O anɛ Maasim tiig Naadɔɔg, (NDC) nid. O anɛ kpɛɛmkanɛ ka ti buon ye Chief Wip wadmaanib yini bɛ Ghana la.

## On siiŋ siem nɛ o sakur yɛla
Ba da dua Kwame Governs nɛ yʋʋm tusir nɛ kɔbiswai nɛ pisyɔpɔi nɛ ayɔpɔi Nwadis awai la dabpisi nɛ ayi' daar, (22 selʋŋ nwadig 1973), ka yit Adaklu Kordiabe kanɛ bɛ Volta region sʋʋlim, Ghana la. O da maali o postgraduate Diploma in Architecture nɛ University of Westminster, ka tɔlisi maali o Diploma in architecture University of East London. Ka yʋʋn fɛndigi lɛb Ghana na maali o Bachelor of Science degree in architecture yit Kwame Nkrumah University of Science and Technology la ni. O da lɛn keŋ Royal institute of British Architects ka die o Chartered Architecture kasɛtta gbaʋŋ ka lɛn die Chartered Architecture kasɛta gbaʋŋ Ghana institute of Architect.

## O tʋʋma
Kwame Governs anɛ kpɛɛm titaari (managing director) tis Southworld Technical Services din yi yʋʋm tusir, kɔbiswai nɛ piswai nɛ awai la neŋ paae zina, 1999, O lɛn an kpɛɛm (chief executive officer) tis Architects Co partners din yi yʋʋm tusa ayi nɛ piiga, 2010 ken paae zina ka lɛn an chief executive officer tis kay and partners din yi yʋʋm tusa ayi nɛ piinɛ ayi, 2012 paae zina.

## O mɛŋ bɛlim
O anɛ Kristo biig. O mɔr pʋa nɛ biis ayi'.

## Pɔlitis nwɛ'ɛb yɛla
Kwame Governs da di kʋk la nɛ vɔɔtnam tusa pii nɛ yinne nɛ kɔbisnii nɛ pisi nɛ anu, (11,825) yit vɔɔtnam tusa pii nɛ atan' nɛ kɔbisnaasi nɛ pisnaasi (13,440) pʋʋgʋn, ka li an pisnii nɛ ayɔpɔi dual piswai nɛ anii kɔbʋg pʋʋgʋn (87.98%). Wadmaanib la mɛ da vɔɔt tis o ye o paas laaskanɛ gɔsid suoya nɛ lɔbanɛ ziid laad yɛla nɛ laaskanɛ gɔsid banɛ mɔr ɔfisbanɛ mɔr nyɔɔd la.

## Gbanvɛɛnsa
Kwame Nkrumah

**Kwame Nkrumah** da an yiiga Ghana Teŋgbauŋ zugraan.

## Pin'ilʋg
Ba da du'a o nɛ 21st September 1909 teŋ kanɛ ka ba buon ye Nkrofo la. O da anɛ politiks nid onɛ da kiibi an Ghana Zugraan. O da kpinɛ 27th April 1972.

## O sakur baŋsim yɛla
Nkrumah maa da mɔr o keŋ sakur Half-Asini 
 
## O pɔlitiks tʋʋma
Ba da kaanb o ye o kenna sʋŋ the UGCC paati tʋʋma 

## Gbauŋ banɛ ka ti vɛɛns
Kwame Twumasi Ampofo

**Kwame Twumasi Ampofo** (dʋanɛ 3 June 1968) anɛ Ghana pɔliitiks nwɛɛd ka an wadmaani paas wadmaanib yikanɛ paasi ayɔpɔi nɛ anii la Gaana republic kanɛ paasi anaasi la tis Sene West Constituency bɛ Bono East Region sʋʋlim, Ghana Maasim tiig Naadɔɔg, National Democratic Congress (NDC) zug.

## On siniŋ siem nɛ o sakur yɛla
Ba da dʋa Ampofo nɛ yʋʋm tusir, kɔbiswai nɛ pisyuobʋ nɛ anii Nwadisa atan la daba ayuobʋ daar (6 March 1968) Kwame Danso, tenkanɛ bɛ Bono East Region, Ghana. O da keŋnɛ Essex County College, NJ, USA, yʋʋm tusa ayi nɛ anu la ni (2005) ka lɛn maal BSC in Business Management.

## Pɔlitiks
Ampofo anɛ Maasim tiig Naadɔɔg, National Democratic Congress (NDC) nid.

**Yʋʋm tusa ayi nɛ pisi (2012) vɔɔtʋg la**

Ba da vɔɔt o yiiga ka o kpɛn wadmaan yin la yiiganɛ yʋʋm tusa ayi nɛ piinɛ ayi vɔɔtʋg la ni (2012) an Wadmaani tis Sene West Constituency bɛ Bono East Region, Ghana. Vɔɔtʋgin la, o da paam vɔɔt tusa piinɛ ayi, kɔbisnu nɛ piinɛ yinne (12,511) yi vɔɔt tusa piinɛ awai, kɔbisnu nɛ anaasi (19,504) dinɛ zieni ti pisyuobʋ nɛ anaasi duaal piinɛ anaasi kɔbiga pʋʋgin (64.14%).

**Yʋʋm tusa ayi nɛ piinɛ ayuobʋ (2016) vɔɔtʋg la**

O da nyaa yʋʋm tusa ayi nɛ piinɛ ayuobʋ (2016) Ghana vɔɔtʋg la ka paam vɔɔt tusa piiga, kɔbisyi nɛ pisi nɛ awai (10,229) dinɛ an piswai nɛ yinne duaal pisnii nɛ ayuobʋ kɔbiga pʋʋgin (51.86%) ka NPP nid la, Joseph Mackay Kumah paam vɔɔt tusa anii, kɔbisyɔpɔi nɛ pisnaasi nɛ ayɔpɔi (8,747) dinɛ an pisnaasi nɛ anaasi duaali atan (44.3%), PPP nid la, Dramani Manu paam vɔɔt kɔbisnu nɛ pisyuobʋ nɛ anu (565) dinɛ an ayi duali awai kɔbiga pʋʋgin (2.9%) ka CPP nid la, Daniyawu Mohammed paam kɔbiga nɛ pisnii nɛ anaasi (184) dinɛ mɛ an nɛɛm dual awai kɔbiga pʋʋgin (0.9%).

**Yʋʋm tusa ayi nɛ pisi (2020) vɔɔtʋg**

O da lɛn nya yʋʋm tusa ayi nɛ pisi (2020) Ghana wʋsa vɔɔtʋg la ka paam vɔɔt tusa piinɛ atan, kɔbiga nɛ piinɛ ayuobʋ (13,116) ka NPP nid la, Joseph Markay Kuma paam vɔɔt tusa piinɛ atan nɛ kɔbiga (13,100).

**Laasʋg banɛ ka o tʋm**

Ampofo paas Government Assurance Committee; ka lɛn paas Works and Housing Committee.

## Tʋʋma
Ampofo da anɛ managing director tis Premier Pharmaceuticals yʋʋm tusa ayi nɛ ayuobʋ (2006) paae yʋʋm tusa ayi nɛ piinɛ ayi (2012).O da lɛn an Assistant managing director  tis Ghana Oil Premier Pharmaceuticals yʋʋm tusa ayi nɛ atan (2003) paae yʋʋm tusa ayi nɛ ayuobʋ (2006). O da anɛ paan (teacher) gbaʋŋ zamisʋg lʋgʋr la ni (Ghana Education Service) yʋʋm tusir kɔbiswai nɛ piswai nɛ atan (1993) paae yʋʋm tusir kɔbiswai nɛ piswai nɛ anu (1995). O da lɛn an Deputy Minista tis gbaʋŋ zamisʋg lʋgʋr la. Nannanna, o anɛ wadmaani tis Sene West Constituency (yʋʋm tusa ayi nɛ piinɛ ayi (2012) paae zina).

## Mɛŋ bɛlim
O mɔr pʋa nɛ biisa atan. O anɛ Kristo biig ka ken Seventh-Day Adventist Church.

## Gbanvɛɛnsa
Kwasi Ameyaw-Cheremeh

**Kwasi Ameyaw-Cheremeh** (du'am; samanpiid nwadig 6, 1966) anɛ Ghana pɔlitis nwɛɛd ka an Wadmaani tis Sunyani East sʋʋlim dim, ka paas Ghana wadmaanib yikanɛ paasi anu la, Republic kanɛ aan anaasi la ni.

## On siiŋ siem nɛ o sakur yɛla
Ba da dua Ameyaw-Cheremeh nɛ yʋʋm tusir nɛ kɔbiswai nɛ pisyuobʋ nɛ ayuobʋ la nwadis pii nɛ yinne la daba ayuobʋ daar (sapal nwadig 6, 1966). O yinɛ Jinijini, tenkanɛ bɛ Brong Ahafo Region  sʋʋlim, Ghana. O da keŋɛ University of Ghana ka die o Master of Philosophy degree in Public Administration yʋʋm tusa ayi' nɛ anii la ni (2008). O da lɛn keŋ Lɔyanam sakur (Ghana wada sakur) ka die o Bachelor of Laws kasɛta gbaʋŋ yʋʋm tusir nɛ kɔbiswai nɛ piswai nɛ anu la ni (1995). O da lɛn keŋ Galilee College bɛ Israel la, ka naae anina yʋʋm tusa ayi' nɛ anii la ni (2008). 

## O tʋʋma yɛla
Ameyaw-Cheremeh anɛ kʋkdaan (Board Chairman) tis Bui Power Authority. O da anɛ gbansɔbidi tis National Association of Local Authorities of Ghana (NALAG). O lɛn anɛ Lɔya yaas.

## Pɔlitis nwɛ'ɛb yɛla
Ameyaw-Cheremeh paasnɛ Wabʋg Naadɔɔg (NPP) la ni. Ba da vɔɔt o yʋʋm tusa ayi' nɛ anii  2008 Ghana gil vɔɔtʋg la ye o lieb Wadmaani tis Sunyani East Constituency Ghana Wadmaanib yikanɛ paasi anu la Gaana Republic kanɛ paasi Anaasi la ni. O da mɔri vɔɔtnam tusa pistan' nɛ atan' nɛ kɔbisyɔpɔi nɛ pisyuobʋ nɛ anu (33,765) yit vɔɔtnam tusa pisnu nɛ atan' nɛ kɔbisnii nɛ pisnaasi nɛ anaasi (53,844), ka li an pisyuobʋ nɛ ayi' dual pisyɔpɔi nɛ yinne kɔbʋg pʋʋgin (62.71%). Ba da vɔɔt tis o ka bas Alanyina Sampana Sampson onɛ an  People's National Convention, nɛ Justice Samuel Adjei onɛ an ma'asim tiig na'adɔɔg la, nɛ Peter Kwaw Alibah onɛ an Democratic Freedom Party nɛ Kwakye Kofi onɛ bɛ Anɔraʋg na'adɔɔg la. Bama wʋsa kɔbʋg pʋʋgin kal da anɛ yinne dual pisi nɛ anu (1.25%), piatan' nɛ anaasi dual piswai nɛ ayɔpɔi (34.97%), nɛɛm dual pisi nɛ awai (0.29%) nɛ nɛɛm dual pisyɔpɔi nɛ anii (0.78%) vɔɔtnam la wʋsa pʋʋgin.  Yʋʋm tusa ayi' nɛ pii nɛ ayi' la pʋʋgin, (2012), o da lɛn zien Wabʋg Naadɔɔg la nɔba zugʋ nyia Sunyani East constituency kʋk la ka ba vɔɔt tis o ka o keŋ paas Ghana Wadmaanib yikanɛ paasi ayuobʋ la tis Sunyani East constituency. O da lɛn anɛ majority chief whip yaas. On da zien Wabʋg Naadɔɔg nɔba zug la, (NPP) o da paam vɔɔtnam tusa pisnaasi nɛ ayi' nɛ kɔbisnaasi nɛ pisyɔpɔi nɛ anii (42,478) yit vɔɔtnam tusa pisyɔpɔi nɛ yinne nɛ kɔbiswai nɛ pii nɛ anii (71,918) ka li an pisnu nɛ awai dual ayuobʋ kɔbʋg pʋʋgin (59.06%) yʋʋm tusa ayi' nɛ pii nɛ ayi' (2012) Ghana wʋsa vɔɔtʋg la.

## Laasbanɛ ni ka o tʋm
Ameyaw-Cheremeh anɛ kʋkdaani tis laaskanɛ gɔsid wada tʋʋma yɛla (Judiciary Committee); o paas banɛ gɔsid Wadmaanib yinsuor dɔlisʋg (Standing Orders Committee); o lɛn paas banɛ gɔsid wada gbana nɛ wada tʋʋma nɛ Wadmaanib yir bɛlim yɛla (Constitutional, Legal and Parliamentary Affairs Committee); ka lɛn paas laaskanɛ gɔsid gbaʋŋ zamisʋg yɛla (Education Committee la ni. 

## Mɛŋ bɛlim
Ameyaw-Cheremeh anɛ Kristo biig. O mɔr pua nɛ biis anaasi.

## Gbanvɛɛnsa
Kwasi Boateng Adjei

**Kwasi Boateng Adjei** anɛ Ghana pɔlitis nwɛɛd. Ka an wadmaani paas Wadmaanib yir linɛ paas Ayɔpɔi ti Ghana Republic kanɛ aan anaasi la ni n tis New Juaben north linɛ bɛ Eastern Region, O anɛ Wabυg Naadɔɔg la nid. Onɛ da an Minista for Local Government nɛ onɛ gɔsid tenkpikpɛmis maalʋg la kpɛɛm nyaandɔl yυυm tusa ayi' nɛ pii nɛ ayɔpɔi la ni. Ba da dua o nɛ Burnya nyaaŋ nwaris anii la li dabisim pisi nɛ awai daar yυυm tusir nɛ kɔbiswai nɛ piisnu nɛ anaasi la ni.  

## O vυm pinilυg nɛ o sakur yɛla
Ba da dua Adjei nɛ Burnya nyaaŋ nwaris anii la li dabisim pisi nɛ awai daar yυυm tusir nɛ kɔbiswai nɛ pisnu nɛ anaasi la ni. O yinɛ  Asokore – New Juaben tempυυg linɛ bɛ Ghana Eastern Region sυυlυm la. O da keŋɛ University of Ghana naae ka die o kasɛta gbaυŋ linɛ an Bachelor of Science degree in business administration yυυm tusir nɛ kɔbiswai nɛ pisnii la ni.    

## O pɔlitis nwɛ'ɛb yɛla
Adjei anɛ Wabυg Naadɔɔg la nid. Yυυm tusa ayi' nɛ pii nɛ ayi' la ni ka o da zien Wabυg Naadɔɔg la nɔba zugu nyia di New Juaben North wadmaanib kυk la n bɛ wadmaanib yir linɛ da paas ayuobʋ republic linɛ paas anaasi la ni.  

## Tυυma yɛla
O da anɛ MCE kpɛɛm lin da yi Burnya nyaaŋ nwaris anu la yυυm tυsa ayi' nɛ yinne la ni ti paae Burnya nyaaŋ nwarig yinne yυυm tusa ayi' nɛ awai la pυυgin.

Onɛ da anɛ New Juaben College of Commerce la tuongat, n bɛ Koforidua sʋ'ʋlʋm . 

Onɛ da an Manager, administrator HR practitioner.

## O vυm bɛllim
Adjei anɛ Kristo biig, Methodist karimbiig. O di pua mɔr biis atan.

## Gbanvɛɛnsa
Kwasi Etu-Bonde

**Kwasi Etu-Bonde** anɛ Ghana pɔlitis nwɛɛd ka wadmaan n paas wadmaanib yir linɛ paas ayɔpɔi la Ghana Republic linɛ paas anaasi tis Kintampo North linɛ bɛ Bono East Region sʋʋlʋm la o anɛ Maasim Tiig Naadɔɔg nid. Yʋʋm 2019 la ni, ka ba da gaŋ o ye wadmaanib la ni wʋsa, onɛ an onɛ paas ayi' ka o tʋʋma an sʋm galis n bɛ Bono East Region sʋʋlʋm la ni.

## O vʋm pinilʋg
Ba da dua Etu-Bonde bɛnɛ Vume linɛ bɛ Volta Region sʋʋlʋm Ghana la.

## Sakur
Etu-Bonde da zamis linɛ an GIMPA linɛ an (SME, Nɔbigir nɛ Zanlim sʋŋ yɛla la) ani ka ba tis o kasɛta gbaʋŋ linɛ an EMBA yʋʋma 2004 la ni.

## Tʋʋma
Etu-Bonde tʋmnɛ an entrepreneur ka an onɛ suoe SKY-3 Investments Limited and Sustenance Agro Ventures linɛ bɛ Kintampo la. O anɛ onɛ maan wada nɛ kpaad.

## Pɔlitis nwɛ'ɛb yɛla
Yʋʋma 2015 la ka o da zienɛ nyaa nɛ o taaba banɛ bɛ Maasim Tiig Naadɔɔg la ni ka di n bɛ Kintampo North linɛ bɛ Bono East Region sʋʋlʋm Ghana la. Ka yʋʋma 2016 vɔt kanɛ ka Ghana dim da maal la ka o nyaa di. O da paamnɛ vɔt bam 22,407 kɔbiga pʋʋginɛ o da mɔri 53.89% n yi vɔt kanl wʋsa ni ka Wabʋg Naadɔɔg nid Nkangmah Mateerl Charles mɔr vɔt bam 17,610 kɔbiga pʋʋgin o da mɔri 42.36% vɔt kanl wʋsa ni. Joseph Kwame Kumah onɛ da an Maasim Tiig nid onɛ da an wadmaan bɛ Kintampo North ka da bas ka tʋʋm la ka o da die o nɔbir.

## Vʋm bɛllim
Etu-Bonde di pua mɔr biis anu. Etu-Bonde anɛ Kristo biig. 

## Gbanvɛɛnsa
Kʋda'ar

**Kʋda'ar** anɛ kʋʋr malima ka ba maan kʋʋr la naar daar. Kusaasi daari ba kυυr siem anɛ nwa, kɔnbid nwɛɛb yimbɛog la puatanp na kuana kʋdaar daam. Kʋdaar daam kua yimbɛogυn nɛ an biisig la, puatanp la na gilig buudi la ni dies mui, bɛŋa, summɛŋa nɛ kpaam namɛ mɔri lɛp dabɔɔgυn la ka gbie bɛŋa la fuu maal kɔɔsɛ bɛɛ kamisa ka dυg sunzɛnυg zangυυm kanɛ ka buon nɛ li yɛ zangυυm bia la ni. Zaam yaa maae siak nɔɔs nwɛɛb, dabɔɔg biis la na bu nua dɛɛsυg nɛ pɛɛυg raaŋ. Ba biigi kʋʋd nɔkan la ka onɛ wυsa mɔri o nua na mɛ tun'e kʋ, din yaa naae ba na zien ka ba biig la die sunzɛnυg la ka bul biis ka ba zɛ bas tɛŋ nɔɔra atan', dinɛ pasida anaasi la ba pu lɛm bata ba ɔnbiti. Ka puatanp la naan gbiesi tis kpɛɛmnam la nɛ banɛ bɛ la wυsa ka ba ɔnb. Ba yaa naae din la, ba na dυg nua la digil ka li yimbɛog kikiυg ka ba biig la isigi ɔnb nua la ka nidib naan laas na ka ba pʋn pukυυra zug. Fʋ pua yaa pʋ kpii fʋ pʋ pʋn pʋkɔɔrɛ sɛɛ onɛ pua kpi on pʋn pʋkɔɔnr.
Ba yaa naae din la ba na kɛ ka puatau nɛ dɔɔg nid mɔr nwana yi keŋ kɔlυgυn nɛ gbie kuom nwan yinne ka nɔk nwan yinne pibil kuom la mɔra ziel zaŋgυυm kanɛ ka ba buonnɛ li yɛ zaŋgυυm bia la ni ka bɔ yυri su saakɔd kuom nɛ yɔa vaad. Ba yaa nae din la ba na yis puatanpa yi ka mɛ yis dɔɔg nidiba yi, ba na kɛ ka dɔɔg nid bɛɛ puatau yinne zi kuom la nɛ nwan la, ka dɔɔg nid bɛɛ puatau yinne mɛ zi yura nɛ kuom la mɛn, Ka bɔ muusi kɔɔ-kɔɔ ba gima-gima yis ata tis puatau la ka yis anaasi tis dɔɔg nid la. ba nɛ ziid la yaa bues kuom la yinne ka banɛ mɔr muus la mɛ tɔ ba maala la nɔɔra ata la, puatau la bun na nae ka dɔɔg nid la bun nan kpɛlim ka o gɔsi o dakiigi tɔ
Ba yaa nae din la, ba nyuon na nɔk dabɔɔg la sɔb banaa bɛɛ o fuug lɛbigi yɛɛl biribig kpɛɛm, ka nɔk pɛɛg la ka ba a ku la gbaugυ maal fuugu yɛɛlυ ka bɔ kenkaari maal nwɛɛfu tisu ka o baan nɛ lυad nam ka o kɔɔr. Ba yaa yɛ ba kaar dabɔɔg la, ba na sieg samanin nɛ pɔ nwɛɛnɛ nidiba ata ka nyaan yυυm zυwalυg ka kaad dabɔɔg la. Ba yaa kaae paae pukυυra yampυυn, ba na lɛn ziena ni pɔ nɔɔra ata mɛn, ba na maala la gilig dabɔɔg la nɔɔra ata ka nyaan daae kυυra, ba yaa nae kυdaara dabɔɔgura na yɛɛŋ laaban ka ba pa zangi yɛɛl biribig kpɛɛm la ka zaŋ kur nɛ liig tis biribig kpɛɛm la ka ye o diem nɛŋa kuur diisi o pitip nɛ o ma bɛɛ o manam la. 
Ba yaa nae din la, ba na yɛ ba kpɛ da ka bɔ maasim bɛɛ tiig zinigi keŋ. Ba wae la sieba na mɔr niim ka sieba mɔr daam nɛ nua ka sɔ mɛ mɔr gυlυgυŋ, ba yaa bɛɛ ni did daa la ka onɛ mɔr gυlυgυŋ la kena nwɛn ba tɛŋsυg la bυb ka ba yɛ da buya. Ka lɛp samanin na ka dabɔɔg biig la yis daam na ka ba nu ka widig.
Ba yaa nae yimbɛogυn la, dabɔɔgura na mɔr pukɔɔnr la nɛ biis la kɛŋ tis buudi la kpɛɛm ka yɛ kυυra nae nyaan din kam mɔri ba na. kpɛɛm la na dieba ka pυυs dabɔɔgυra nɛ on gɔsiba ka kυυra kena nae nɛ alaafi la. Buudi la kpɛɛm mɛ na yɛl dabɔɔg biribig kpɛɛm la yɛ mɔri fu pitip nɛ fu ma bɛɛ fu manam la lɛbi kul gɔsiba.
Laadi Ayii Ayamba

**Laadi Ayii Ayamba** (Ba da du'a o nɛ yʋʋm tusir nɛ kɔbiswai nɛ pisyuobʋ nɛ yinne nwadis pii nɛ ayi' la dabpisi nɛ ayuobʋ daar, (26 samanpiid nwadig 1961) la, anɛ Ghana pɔlitis nwɛ'ɛd nɛ wadmaan nɔɔr anii (8) bɛ  Ghana wadmaanib yin la tisi Pusug (Pusiga) teŋ kanɛ bɛ Upper East sʋ'ʋlim, Ma'asim Tiig Na'adɔɔg Lʋgir la (NDC).

O da lɛm paas 6th nɛ 7th Parliament la ni of the 47th Republic. O anɛ onɛ zabid pu'ab yɛla ka saŋa pamm o ɛɛnti duoe wadmaanib yin pian'ad dinɛ na sʋŋ pu'ab bɛllim yɛla .

O anɛ Kʋkdaan onɛ gɔsid Pu'ab nɛ Dap nɛ Biis yɛla yʋʋm 2013 la ni ti paae yʋʋm 2017.

## Pin'ilʋg Bɛllim nɛ Sakur ken yɛla
Laadi Ayii Ayamba anɛ onɛ ka ba du'a o 26 Samanpiid Nwadig 1961, O yinɛ Pusug (Pusiga) n bɛ Upper East Sʋ'ʋlim la.

O da keŋ yiiga Pusug sakurin ka ba buon ye Pusiga Continuation Middle School la. O da yii ani tɔlisi keŋGbewaa Teacher Training College. Ka lɛm kɛŋ  University of Education,Winneba.

## Tʋʋma
Ayamba da pin'ili o bɛoʋg  tʋʋma ka anɛ sakur pa'an-pa'an yʋʋm tusir nɛ kɔbiswai nɛ pisnii nɛ yiine la ni (1981) ti paae yʋʋm tusir nɛ kɔbiswai nɛ piswai nɛ yinne (1991). O da anɛ Sakur pa'annib kpɛɛm yʋʋm tusa ayi' (2000) la ni, ka lin nya'aŋ la ka ba gaŋ o ka o gɔsid  Day Nursery Schools Ghana Education Service.

## Na'am Nyi'ab

### Wadmaan
Ayamba anɛ wadmaanib yir nid tis Ma'asim Tiig Na'adɔɔg (NDC) ka an wadmaan tis Pusug n bɛ Upper East Ghana. O da zi'eni nyi'a nɛ Simon Akunye Atingban nɛ Osman Aludiba Ayuba ka di ya'an. O da paam vɔɔt kal tusa pii nɛ anu nɛ kɔbisnii nɛ pisnaasi nɛ ayɔpɔi yi vɔɔt tusa pisi nɛ awai nɛ kɔbisnu nɛ piswai nɛ ayi' pʋʋgin, ka li an pisnaasi nɛ ayuobʋ kɔbʋg pʋʋgin yi vɔɔt la wʋsa ni.

**ECOWAS**

Yʋʋm tusa ayi' nɛ pisi nɛ yinne (2021) la ni, ba da zuŋ Laadi nɛ sieba Alexander Kwamena Afenyo-Markin, Abdul-Aziz Ayaba Musah, Johnson Kwaku Adu nɛ Emmanuel Kwasi Bedzrah, ECOWAS parliament Extraordinary Session 2021 dinɛ da naam Freetown bɛ Sierra Leone la.

## Kʋkdaan Kpɛɛmnam banɛ gɔsid Biis Yɛla
Ba da gaŋ o ka o an Kʋkdaani tis wadmaanib yir la n gɔsid Dap nɛ Pu'ab nɛ biis bɛllim yɛla.

## Yʋʋm 2020 vɔɔdʋg la yɛla
O da lɛn di o kʋk la yʋʋm tusa ayi' nɛ pisi (2020) vɔɔtʋg la ni, o da gaadi o taaba la nɛ vɔɔt kal pisyuobʋ nɛ atan' (63) la. O da gati o tiraan kanɛ da dɔl o la ka o yʋ'ʋr an Abdul-Karim Zanni Dubiure onɛ bɛ Wabʋg Na'adɔɔg, NPP la dɔlisid on da paam vɔɔt tusa pii nɛ anaasi nɛ kɔbiswai nɛ pisi nɛ awai (14, 929) ka li an an vɔɔt pisnaasi nɛ ayi' du'al pistan' nɛ yinne kɔbʋg  pʋʋgin (42.31%) ka o tiraan la paam vɔɔt tusa pii nɛ anaasi nɛ kɔbisnii nɛ pisyuobʋ nɛ ayuobʋ ka li an vɔɔt pisnaasi nɛ ayi' du'al pii nɛ atan' kɔbʋg pʋʋgin (42.13%).

## Mɛŋ Bɛllim
Ayamba Ayii pʋ'ʋsidi Mɔɔm Pʋ'ʋsʋm.

## Gbanvɛɛnsa
Lambussie

**Lambussie** anɛ tempʋbil ka an tempʋtitaari tis Lambussie Karni district, district kanɛ bɛ Upper West Region sʋʋlim, Ghana Ya-datiʋŋ.

## Gbanvɛɛnsa
Lambussie Constituency

Lambussie anɛ constituency  nam  la yinne ka mɔr wadmaan ka o ziel tis ba bɛ wadmaanib yir la Ghana nwa. Ba vɔɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa. Lambussie bɛni Jirapa/Lambussie district n bɛ Upper West Region Ghana nwa. 

## Bɛn nam
Naam kʋk la bɛni Jirapa/Lambussie District n bɛ Upper West Region Ghana nwa. Bɛn nam

Naam kʋk la bɛni Jirapa/Lambussie District n bɛ Upper West Region Ghana nwa.

## Wadmaanib

## Vɔɔtʋg
Yʋʋm tusa ayi nɛ  piinɛ ayuobʋ Ghana dim vɔɔtʋg titaar la:Lambussie

Yʋʋm tusa ayi nɛ piinɛ ayi Ghana dim vɔtʋg titar la:Lambussie

Yʋʋm tusa ayi nɛ anii Ghana dim vɔɔtʋg titaar la:Lambussie

Yʋʋm tusir  kɔbiswai  nɛ piswai nɛ ayuobʋ Ghana dim vɔɔtʋg titaar lan:Lambussie

Yʋʋm tusir kɔbiswai nɛ piswai nɛ ayi Ghana dim vɔtʋg titaar:Lambussie

## Gɔsim mɛ

* List of Ghana Parliament     constituencies

## Gbanvɛɛnsa
Lariba Abudu

**Giridaan Lariba Zuweira Abudu** yinɛ JANGA-FIO, ba da dua o nɛ Alamis daar, yʋʋm tusir, kɔbiswai nɛ pisyuobʋ nɛ ayuobʋ Nwadisa anu la dabpiinɛ ayi daar, (Thursday, 12 May 1966) o duadib anɛ Abudu pʋa onɛ tʋm gbaʋŋ zamisʋg lʋgʋr la ni ka lɛn an Fio Traditional Area dim Naab. O paasnɛ Wabʋg Naadɔɔg la ni, New Patriotic Party (NPP), Gaana pɔlitiks nwɛɛd, ka an deputy chief executive officer tis Northern Development Authority. Pirɛsidɛn Akuffo-Addo da gaŋ Girimadaan Lariba Zuweira Abudu ye o an Deputy Chief Executive Office tis Northern Development Authority yʋʋm tusa ayi nɛ piinɛ anii (2018) o da lieb Wadmaani tis Walewale constituency dim on da nya yʋʋm tusa ayi nɛ pisi (2020) Gaana wʋsa vɔɔtʋg la.

## Sakur yɛla
O da maali o degree (Special education) yʋʋm tusa ayi nɛ anaasi (2004) la ni ka lɛn mɔr master's in leadership and development yʋʋm tusa ayi nɛ piinɛ anu (2015) la ni.

## Pɔlitiks
Girimadaan Lariba da zien Wabʋg Naadɔɔg zugʋ nya yʋʋm tusa ayi nɛ pisi (2020) Gaana wʋsa vɔɔtʋg la ka di. O da paam vɔɔt tusa pistan nɛ ayi, kɔbisyi nɛ piswai nɛ anaasi (32,294) dinɛ an pisnu nɛ yinne dual yinne kɔbiga pʋʋgin (51.21%). Ba da vɔɔt o ka bas Abdallah Abubakari onɛ an Maasim tiig Naadɔɔg, National Democratic Congress nid la nɛ Ibrahim Mubarak onɛ an National Democratic Party, NDP nid la. Bama da paamnɛ tusa pistan, kɔbisyuobʋ nɛ piinɛ anu (30,615) nɛ kɔbiga nɛ pisnu nɛ anaasi (154). Kɔbiga pʋʋgin ba da paamnɛ pisnaasi nɛ anii dual pisnu nɛ anu (48.55%) nɛ nɛɛm dual pisi nɛ anaasi (0.24%). O da nyaŋ onɛ zini kʋk la zug ka an kuob nɛ gʋʋl minista nyaandɔl onɛ gɔsid bʋmbʋʋda yɛl la Dr. Sagre Bambangi, ban da nan nyaadi ba Naadɔɔg ni Walewale Constituency sʋʋlim la. Yʋʋm tusa ayi nɛ pisi (2020) ka ba da vɔɔtid banɛ na nya  yʋʋm tusa ayi nɛ pisi Nwadis piinɛ ayi vɔɔtʋg la, o da diya ka bas onɛ pʋn zini kʋk la zug la, Dr. Sagre, onɛ an Development Communications Specialist and Board Member of the Ghana Free Zones Authority, Dr. Susana Alo, Mr Yidana Zakaria, Ishaq Ibrahim an English Barrister nɛ Wabʋg Naadɔɔg la pianad pianadʋgʋ tis London sʋʋlim nɛ Mr. Seth Panwum Boyoyo.

Yʋʋm tusa ayi nɛ pisi nɛ ayi Nwadisa anii (August 2022) la nii, Nana Akuffo-Addo da gaŋ Lariba ye o an Minista tis dap nɛ pʋab nɛ biis bɛlim yɛla (Gender, Children and Social Protection). Girimadaan Lariba Abudu anɛ minista tis dap nɛ pʋab nɛ biis bɛlim yɛla (gender, children and Social Security).

## Mɛŋ bɛlim
O ɛlnɛ ka mɔr biis.
Lawra-Nandom Constituency

**Lawra-Nandom** anɛ constituencies  nam  la yinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa . Lawra-Nandom bɛni Lawra district n bɛ Upper West Region Ghana nwa. 

## Bɛn nam
Naam kʋk la bɛni Lawra District n bɛ Upper West Region  Ghana nwa.

## Wadmaanib

## Vɔtʋg
Yʋʋm tusa ayi nɛ anii la, Ghana dim vɔtʋg titaar la:  Lawra-Nandom

Yʋʋm tusa ayi nɛ anaasi la, Ghana dim vɔtʋg titar la:  Lawra-Nandom

Yʋʋm tusa ayi la, Ghana dim vɔtʋg titar la: Lawra-Nandom 

Yʋʋm tusir kɔbiswai nɛ piswai nɛ ayuobʋ la, Ghana dim vɔtʋg  titaar la: Lawra-Nandom 

Yʋʋm tusir kɔbiswai nɛ piswai nɛ ayi la, Ghana dim vɔtʋg titaar  la,: Lawra-Nandom

## Gɔsim  mɛ

* List of Ghana Parliament    constituencies
* Lawra (Ghana parliament    constituency)
* Nandom (Ghana parliament  constituency)

## Gbanvɛɛnsa
Legon Cities FC

**Legon Cities FC** (dinɛ da an Wa All Stars FC) anɛ football club kanɛ yi Ghana ka yʋʋm bɛ Accra, Greater Accra. Kilab la da di yʋʋm tusa ayi nɛ piinɛ ayuobʋ (2016) Ghana Premier League la.

## Labakʋda
Kilab la da pinilnɛ yʋʋm tusa ayi yʋʋmpaal nwadig la ni (January 2006) dɔlisid dinɛ ka Kwesi Nyantakyi da maal Wa, Ghana la. Yiiga Division Clubs bɛdegʋ bɛ region la ni, nwɛnɛ; Freedom Stars, Veterans nɛ Wa United.Ba paasnɛ Ghana Premier League la ni. kilab la nwɛɛdi ba yin maknam nɛ Wa Sports Stadium ama aba da nwɛɛdnɛ Golden City Park dinɛ bɛ Berekum, amaa nananna, ba yʋʋn nwɛɛdi ba yin maknamnɛ Accra Sports Stadium.

Yʋʋm tusa ayi nɛ piinɛ awai nwadis piinɛ ayi la ni (December 2019), ba da kuos kilab la ka tiaki di yʋʋri tis Legon Cities F.C. 

## Bɔɔl nwɛɛd kʋda
Panagiotis Papadopoulos

## Coach nam
Goran Barjaktarevic

Bashir Hayford November 2020-

## coach kʋda
Mehmet Tayfun Türkmen

## Zunor
Ghana Premier League

Champions (1): 2016

## Sʋŋir
Yʋʋm tusa ayi nɛ pisi nɛ ayin wadisa anu la ni (May 2022), ka nɔnaalʋg kanɛ bɛ Legon Cities football club nɛ bookmaker 1xBet da yi paalʋ.

## Gbanvɛɛnsa
Liberty Professionals Football Club

**Liberty Professionals Football Club** anɛ Ghana professional football club dinɛ bɛ Dansoman, Accra.

## Labakʋda
Liberty Professionals da pinilnɛ yʋʋm tusir, kɔbiswai nɛ piswai nɛ ayuobʋ la ni (1996) dɔlisid Accra-daʋ kanɛ a kpikpikpin, Felix Ansong nɛ Alhaji Sly Tetteh. Kilab la anɛ kilabs banɛ da dɛŋim pionil Ghana dɔl professional approach zanl football kilabnam. Kilab la da pinili di yiiga siizinɛ Poly Tank Division One League, amaa ka da tɔlisi keŋ Ghana Telecom Premier League ba siizin kanɛ paasi ayi la ni yʋʋm tusir, kɔbiswai nɛ piswai nɛ anii (1998) la ni. Din yi sankan la, kilab la kpɛn zie ba ziesimin league tʋʋma ni. Yʋʋm tusa ayi nɛ pisi (2020) la ni, team la da mɔr ligidi nwɛnɛ Dollar nam miliyɔŋ anaasi nyaaŋ ($4.31million). 

Yʋʋm tusa ayi nɛ pisi nɛ yinne nwadisa ayɔpɔi (July 2021) la ni, ba da lɛn lɛbis kilab la nyaaŋi keŋ Ghana Division One League yʋʋm tusa ayi nɛ pisi nɛ pisi nɛ yinne siizin la (2020–21 season), ban da bɛ Ghana Premier League la ni yʋma pisi nɛ ayi la (22 years) ban da paam tuon ken yʋʋm tusir, kɔbiswai nɛ piswai nɛ anii (1998) la. 

## Tʋʋma CAF ni
West African Club Championship (UFOA Cup): 1 appearance

2009 – Third

Liberty Professionals FC old logo.

## Stadium
Ba nwɛɛdi ba yin bɔɔlnam nɛ Carl Reindorf Park dinɛ na nyaŋi nɔk nidib nwɛnɛ tusa ayi la (2,000 people). Yʋʋm tusa ayi nɛ pisi nɛ yinne nwadisa anaasi la ni (April 2021), yʋʋm tusa ayi nɛ pisi paae pisi nɛ yinne siizin la (2020–21 season) naarin, ba da tiaki keŋ WAFA (West African Football Academy) Stadium bɛ Sogakope la. 

## Banɛ yʋʋn nwɛɛdi ani

## Sakur
Liberty Professionals mɔr dasam nɛ pʋasada sakuya atan ka di bɛ Kenya, Togo nɛ Ghana. Michael Essien da nwɛ tis Ghana Academy la yʋʋm tusir, kɔbiswai nɛ piswai nɛ anii la ni (1998) paae piswai nɛ awai la ni (99 season). Mubarak Alhassan, onɛ da naae sakurin la da keŋ naal Granada CF yʋʋm tusa ayi nɛ pisi la ni (2020). Abraham Wayo onɛ mɛ da naae sakurin la da lieb team la onɛ di goolnami gaadi o taaba yʋʋm tusa ayi nɛ pisi (2020) paae pisi nɛ yinne siizin la (21 season) ka da paam suori nwɛ nɛ Tunisian Ligue Professionnelle 1 club Étoile Sportive du Sahel. 

## Manager nam
Sellas Tetteh (1996–2001)

Cecil Jones Attuquayefio (2002)

Sellas Tetteh (2009–2010)

Joseph Emmanuel Sarpong (Jan 1, 2011 – July 8, 2012)

George Lamptey (July 1, 2012–Oct 1, 2016)

Michael Osei (May 2017 –February 2018)

David Ocloo (December 2019 –April 2021)

Andy Sinason & Sellas Tetteh (interim) (April 2021 –)

## Gbanvɛɛnsa
Licitar

**Licitars** (ka ba buon ye: [lǐtsitaːr]; Croatian: *licitarska srca*; Slovene: *lectova srca*) anɛ biscuits banɛ ka ba maali ba yi siind zɔm linɛ bɛ Croatia nɛ Slovenia malima pʋʋgin. Li anɛ zanbin linɛ bɛ tis Croatian tɛmpʋʋg titaar kanɛ yʋʋri an Zagreb la. Li anɛ piini linɛ an bʋnyʋbisa, ka ba nidib tisid taaba malima banɛ nwɛnɛ pʋadiir bɛɛ Valentine's Day. Buninya saŋa, Zagreb tɛmpʋʋg buninya tiig linɛ ka ba ɛɛnti ziel tɛnsʋk la ɛɛnti paae nidib tusa bɛdegʋ yaam.

Yʋʋm tusa ayi nɛ piiga la ni, UNESCO da paas *Gingerbread craft* linɛ yit Northern Croatia la "Representative List of the Intangible Cultural Heritage" bɛnɛ Croatian malima pʋʋgin.

## Labakʋda nɛ malima
Malʋŋ kanɛ an ye ba maan ka lɛm piin Licitars la da pinilnɛ yʋʋm kɔbʋs piiga nɛ ayuobu la saŋa sa. Banɛ maan Licitar, ka ba buoni ba ye *Medičari*, da nyɛt naasi hali ba tɛŋin la, ka nidib mɛ bɔɔd Licitars la hali (licitars tisib da mɔr girima gat tiig puum tisib). Zina nwa, malʋŋ kaŋa nan kpɛlim vʋe nidib biela yaan, ka ban da maani ba siem la pʋ tiak wala saa. Banɛ maani li nan kpɛn nɔkid saŋa ka li tʋʋgid nwadig yinne maan Licitar yinne.

Licitars nyɛ yʋʋr ban kuosidi li bɛ Marian teŋgbanin la, linɛ bɛ Marija Bistrica (pʋ lal Zagreb la) anina ka suor kennib kaad St Mary of Bistrica ditnɛ linɛ an Assumption bɛɛ St Margaret's Day dabisir la. Li ka winpʋʋs sia diti lii, amaa nidib da daad licitars mɔri kʋn yin ka li anɛ zanbin ye ba wien keŋ suowɔk hali paae Zagorje. Licitars' vɛnlim yɛla da kɛ ka nidib daadi li kun yin ye ba paali ba yidim nɛ ba kpies, ba yaa nwien ka lɛbidi kun.

## Laad nɛ tiebʋg

Laad banɛ ka ba mɔri maan Licitars anɛ tɛŋ kan laad nɛ ba yaam ka ka tɛŋ sia dimi paani baa. Laad la anɛ siind, zɔm, gɛla, kuom nɛ vɛnlim laad, amaa li maalʋg yʋʋgidnɛ. Zɔm la nɔkidnɛ dabisa miigid, ka ba mɛɛli ban bɔɔd ye li an siem ka tʋlʋgi di ka basi li bakɔi ayi ka li kʋdʋg. Vɛnlim laad la tial, ba yaa basi li bakɔi ayi ka li kʋdʋg la. Li yaa kʋdʋgʋ naae, ba nɔkid laavɛnla la niŋidi li ka lɛm basi li bakɔi yinne ka li kʋdʋg yaas.

Licitars maalʋg wʋsa anɛ nuus ka ba mɔri maani li, ka ke ka li mɔr bɔɔnlim gbilig, puum bibis, ka saŋa sieba ka ba paas gɔtiŋ bil. Ban nɔk siind nɛ diib laadi maali li la, ba tʋne dii li ka nyaan paas vɛnlim laad la. Ninsieba buon Licitars ye gingerbread, ba ziilim la zug, baa ban pʋ mɔr kakaduru maani li la.

## Nananna tʋʋma

Saŋa nwa, Licitars anɛ Croatia nɛ Slovenia dim din (ka li bɛ Croatian nɛ Slovenian naasaa silig zinisin nɛ zinis banɛ ka ba daad piini laad wʋsa), buninya tiig maalʋg, puadiir piini nam, tʋmtʋmnibi piin taaba, nɛ li vɛnlim yɛla, ka nidib nan mɔri li tisid banɛ ka ba nɔŋi.

## Gɔsim nɛ mɛn
Culture of Croatia

Culture of Slovenia

Lebkuchen

## Gbanvɛɛnsa